Kaapstad Motorhuur Ballonrit
Jack Parow Party Cruise Vlug Pryse
IS jy dalk soos ’n wereldwyse swaeltjie wat gereeld sy vlerke op die lugwe moet sprei ... of straks soos ’n veel minder berese budjie wat net een keer uit sy kou wil breek om vir ’n vlugtige heen-en-weer erens te vlieg?
Hoe ook al, of jy ’n ervare lugreisiger of ’n eenmalige vlieer is, verreweg die meeste mense sal altyd ’n stewige winskopie waardeer sover dit vlugpryse aangaan. Dis waarom ons hierdie onontbeerlike lys topwenke oor goedkoop vlugte in Suid-Afrika saamgestel het, wenke wat bepaald kan help verseker dat jy daardie vliegkaartjie kry wat jou sak sal pas: Maak gerus gebruik van RitsGids.co.za se nuttige aanlyn-program wat die pryse van lugdienste vergelyk om die goedkoopste lugdiens vir jou beoogde vlug te vind. Dit lyk sowaar of sommige lugdienste outomaties lukrake prysverhogings en prysverlagings het (R100 tot R200 weerskante toe). As jy op hul webwerf na ’n vlug gesoek het, wag 15 minute en herhaal jou soektog, jy kan dalk ’n laer prys kry. Indien die prys verhoog het, moenie paniekbevange raak en koop nie, wag nog ’n kwartier en herhaal weer. Jy sal miskien jou oorspronklike prys weer daar vind. Weet nie of ’n tegniese probleempie die sondaar is nie, maar dit lyk ten minste vir hierdie skrywer of die pryse lekker wipplank ry op ten minste een lugdiens se werf! Teken in deur jou epos-adres op ons adreslys te plaas, so sal jy in kennis gestel word wanneer daar ’n spesiale afslag op vlugte is, terwyl jy ook ’n gevoel van die heersende pryse sal kry. Wanneer jy binnelandse vlugte bespreek, bespreek jou heenvlug en terugvlug apart en probeer om vir elkeen afsonderlik die beste prys te vind (’n uitsondering kan wees waar ’n lugredery jou ’n spesiale afslag aanbied op voorwaarde dat jy ook die terugvlug by hulle bespreek, soos die lugdiens Mango vroeer gedoen het).
MAAR, as jy ’n internasionale vlug bespreek, sorg dat jy jou vliegkaartjies vir die heen-en-weer saam by dieselfde lugdiens kry (dit blyk op die ou end feitlik altyd duurder te wees om die twee skofte van ’n buitelandse vlug afsonderlik te bespreek).
Wanneer jy na of van Johannesburg vlieg, stel was wat die pryse na/van sowel Johannesburg Lanseria (HLA) as die Johannesburg O.R. Tambo Internasionale Lughawe (JNB) is.
Lugdienste verkoop in die reel hul goedkoopste kaartjies eerste (hulle volhard weliswaar nie altyd met hierdie praktyk nie; wanneer kaartjies byvoorbeeld onverkoop bly, verlaag lugrederye soms hul pryse waardeur ’n mens dan goedkoper vliegkaartjies kan kry). As ’n mens lank voor die tyd bespreek, is dit boonop waarskynliker dat jy kaartjies teen ’n redelike prys sal vind vir vlugte op die presiese datums wanneer jy graag wil vlieg. Bly op die hoogte van die olieprys in rande, afhangende van die lugdienste se prysbedingingsmagte, sal wisselings in die randprys van olie na lugrederye se pryse deursypel. As daar dus in die voorafgaande week skerp dalings in die rand-olieprys was, kan dit miskien verstandig wees om ’n bietjie te wag voordat jy jou vliegkaartjie koop. Indien die randprys van olie egter skerp gestyg het, kan jy straks maar opskud om jou kaartjie te bekom.
Indien moontlik, moet jy buigsaam wees sover dit jou vertrek- en terugkeerdatums aangaan. Wat binnelandse vlugte aanbetref, is dit gewoonlik goedkoper om op ’n Saterdagmiddag te vlieg. Vir vlugte na bestemmings buite Suid-Afrika is dit in die reel goedkoper om op Sondae tot Donderdae te vertrek en op Dinsdae tot Donderdae huiswaarts te keer. As jy dit kan verhelp, moenie bespreek vir vlugte op Vrydae, Sondagaande, op die dae voor openbare vakansiedae en voor die begin of einde van skoolvakansies nie (wees ook bedag op plaaslike gebeurtenisse en onthou dat dit duur is om, so maar, voor die Argus-fietstoer ’n vliegtuig na Kaapstad te haal). Augustus is in die algemeen ’n goedkoop maand om binnelands in Suid-Afrika te vlieg. Indien dit nodig is om ’n bespreking te verander, vergelyk die kostes as ’n mens dit op die internet of per telefoon doen. Ons het per abuis ’n manlike passasier as vroulik aangedui, en die personeel by 1time se oproepsentrum het die vergissing gratis reggestel. Dit sou R90 gekos het om die verandering op die internet aan te bring. Wanneer jy vlugte by Mango, 1time of Kulula bespreek, maak gebruik van hul fasiliteit om na die goedkoopste vlugprys in ’n maand te soek. Mango noem dit “1 Month Low Rates”, op 1time se webwerf heet dit “best fare search”, terwyl dit op Kulula se werf “Bargain Browza” genoem word. Gebruik altyd die "Premium"-soekfasiliteit vir Mango, aangesien Mango Plus- en Mango Flex-kaartjies soms goedkoper is (die Premium-fasiliteit toon ook die gewone prys), veral op datums wanneer daar ’n groot aanvraag is, is hulle partymaal goedkoper as Mango se gewone vlugpryse. Vergelyk die pryse op al die verskillende webwerwe van lugdienste wat onderlinge reelings het om mekaar se vliegkaartjies te verkoop. Die Suid-Afrikaanse Lugdiens (SAA) verkoop byvoorbeeld Qantas-kaartjies vir vlugte van Johannesburg na Sydney. Gaan na die SAA se webtuiste sowel as die van Qantas, die pryse is nie altyd dieselfde nie. So verkoop Kulula ook kaartjies vir British Airways-vlugte op hul webwerf, self vir minder as wat jy sal betaal indien jy die vlugte op die British Airways-werf bespreek (jy weet dis ’n British Airways-vlug as die vlugnommer vier syfers bevat, byvoorbeeld MN6313). Ons het al gesien dat meer as R1000 op BA-vlugte bespaar kan word deur op Kulula se werfwerf daarvoor te bespreek. Ons het ook die omgekeerde sien gebeur, waar vlugte op die BA-webtuiste goedkoper as op die van Kulula is.
Wanneer jy binnelandse Suid-Afrikaanse vlugte bespreek, vergelyk die pryse van die laeprys-lugdienste (Mango, Kulula en 1time) , asook die wat die volledige dienste aanbied (British Airways en SAA). Vir internasionale vlugte, kyk altyd na die pryse van Emirates-vlugte. Regstreekse ononderbroke vlugte is die beste. Met elke landing en/of oorstappery iewers vergroot die kanse dat iets verkeerd kan loop (byvoorbeeld dat ’n mens gestrand kan wees weens vertraagde vlugte). Vermy dit om in bepaalde tye van die jaar op plekke oor te l? wat juis dan ongure weerstoestande ondervind (Chicago is byvoorbeeld berug vir sy sneeustorms in die winter). Kry ’n Kulula-kredietkaart, die “Kulula moolah” wat jy verdien, kan gebruik word om die prys van Kulula-vliegkaartjies te verminder. Vir goedkoper Mango-vlugte, kry ’n Vodacom-kredietkaart. Waar lugdienste programme aanbied vir mense wat dikwels vlieg, teken daarop in. Na die likwidasie van Nationwide (en meer onlangs die van Velvet Sky) het baie passasiers opgeskeep gesit met kaartjies wat hulle nie kon gebruik nie. Om die risiko te verminder dat so iets met jou gebeur, kan jy jou vliegkaartjies koop met ’n kredietkaart wat gekoppel is aan ’n vrywaring dat die uitreiker van die kaart jou sal vergoed indien die diensverskaffer in gebreke bly om sy kant te bring (dit kan gewoonlik gedoen word deur die opsie te kies om die volle bedrag te betaal voordat die vordering van rente na ’n maand in werking tree).
Gebruik die betaal-later-opsie om jouself teen ’n verkeerde keuse te beskerm. Dit gee jou 24 tot 48 uur tyd om na ’n beter tarief te soek en sal keer dat jy jouself agterna sal wil skop as ’n lugdiens skielik met ’n spesiale aanbod vir kaartjies vorendag sou kom. As jy regtig deperaat is om ’n goedkoop vlug te kry, kan jy altyd probeer vlerksleep by ’n vlieenier of ’n vlugkelnerin! Of, nog beter, gaan werk vir ’n lugdiens, hul personeel kry baie pasellas om die wereld vol te vlieg.
Kry gerieflike sitplekke
Dit gaan nie alles oor die prys nie, gerief is ook belangrik. Sodra jy jou lugdiens gekies het, is jou volgende uitdaging om die gerieflikste sitplek te kry (dit blyk uit ’n opname deur die vlug-soekenjin Skyscanner dat sitplek 6A die gewildste is. Die rede is dat dit voor genoeg in die vliegtuig is vir die persoon om die vliegtuig gou te kan verlaat, asook om vroeg met etes bedien te word, maar nie te naby aan die vlugkombuis/toilet is nie). Kies jou gunsteling-sitplek aanlyn. Teen die tyd dat jy jou aanmeld om op die vliegtuig te kom, is al die beste sitplekke reeds geneem.
Uit ervaring weet ek hoe moeilik dit is om op die nippertjie te onderhandel om na besigheidsklas opgegradeer te word, maar personeel by die vertrektoonbank sal met ’n simpatieke oor na versoeke luister om by die nooduitgange of voor in die vliegtuig te sit (hierdie sitplekke het nie net meer ruimte nie, maar hulle kan ook veiliger wees in die geval van ’n ongeluk, omdat ’n mens nader aan ’n nooduitgang is). ’n Mens moet altyd by die aanmeldtoonbank verneem of die sitplekke by die nooduitgang en voor in die vliegtuig beskikbaar is. En moenie die fout herhaal wat ek eenkeer gemaak het deur vir sitplekke “langs” die nooduitgang te vra nie. Ek is toe ewe koeltjies deur die dametjie agter die toonbank in die ry voor die nooduitgang geplaas (met sitplekke wat nie terugvou nie).
Vra altyd vir die sitplek “by” die nooduitgang.
Let daarop dat die Burgerlike Lugvaart-owerheid nie mense soos die volgende sal toelaat om in die ry by die nooduitgang te sit nie: (1) mense wat nie opdragte in Engels kan verstaan of uitvoer nie; (2) passasiers wat grotendeels doof of blind is; (3) kinders jonger as twaalf, babas ingesluit; (4) diegene wat iemand anders vergesel wat in ’n noodgeval hulp nodig sal he.
As mense in ’n groep reis (byvoorbeeld ’n ma, pa en dogter), moet hulle dit nie as vanselfsprekend aanneem dat die persoon by wie hulle hulle aanmeld hulle bymekaar sal laat sit nie. Daar was kere dat ek laks was om die persoon in te lug en toe eers op die vliegtuig bedrou sou besef dat ek van my gesin geskei was. Maak dus vooraf seker dat julle bymekaar sit. As daar geen sitplekke meer oor is om julle saam te plaas nie, probeer om sitplekke langs die paadjie en vensters te kry (nie middelsitplekke nie) wat julle op die vliegtuig met ander mense kan uitruil om bymekaar uit te kom (mense is minder geneig om ’n paadjiesitplek of ’n venstersitplek vir ’n middelsitplek te verruil). Sodra julle op die vliegtuig is, vra die vlugkelners om julle met die omruil van die plekke te help sodat julle as ’n groep kan saamsit. Swaar bagasie? Vermy konsternasie
Dis verstandig om te weet wat die beperkings op bagasie is en vir mense om hul bagasie te weeg voordat hulle na die lughawe vertrek. Indien vermoed word dat die pakkaas te swaar gaan wees vir die skaal by die vertrektoonbank, kan van die baadjies en truie uit die koffers gehaal en aangetrek word. Jy kan selfs sekere artikels in jou sakke prop. As die bagasie steeds die toegelate gewig oorskry, onthou dat dit soms goedkoper is om koeponne vir ekstra bagasie aanlyn te koop wanneer jy vir die vlug bespreek as om dit by die lughawe te kry.
Versprei jul bagasie en voorkom ’n moontlike verknorsing
As jy en iemand anders saamreis, pak die helfte van jou besittings in jou eie reistas en die ander helfte in di? van jou metgesel, wat dan natuurlik weer die helfte van sy of haar eie pakkasie aan jou sal toevertrou. Sou dit gebeur dat een van julle se bagasie onderweg vertraag word, het julle darem altwee toegang tot sekere van jul noodsaaklike items.
10 wenke om ’n vliegtuigongeluk te oorleef
Direkte Internasionale Vlugte As jy gedink het dis baie moeite om by van die mees opwindendste plekke in die wereld uit te kom, is jy baie verkeerd. Met 'n groot aantal direkte vlugte vanaf Johannesburg, Kaapstad en Durban, kan jy sommer vinnig in London aanland om vir die Koningin te gaan koekeloer, of in New York vir 'n biedjie inkopies. Hier onder sal jy lyste sien van gereelde, direkte vlugte vanuit Johannesburg, Kaapstad en Durban.
O.R. Tambo Lughawe
As jy in Johannesburg, Gauteng bly, le die hele wereld wawyd oop voor jou voete. Hierdie lys is nie volledig nie, maar net 'n voorbeeld van al die wonderlike bestemmings wat so maklik is om te bereik. Bestemming
SAL, British Airways, Virgin Atlantic
Lufthansa, SAL, bmi
SAL, United Airlines
Soos jy kan sien van hierdie tabel, is die Midde Ooste, Europa, Noord-Amerika en selfs Suid-Amerika reg om verken te word. As jy lus het vir 'n stad met 'n polsende hart klop, wat nooit gaan slaap nie en al in hordes rolprente was, is New York vir you. Gaan wandel deur Central Park met 'n stomende koppie koffie en verbeel jou jy is een van die akteurs van "Friends". Wanneer ek eendag New York toe gaan, gaan ek net hand bagasie saam vat. Ek sal daar vir my 'n massiewe tas koop en dit vol prop met die nuutste modes! Onthou om al die lugrederye se vlug pryse te vergelyk voor jy bespreek. Dit kan jou goedkoper uitwerk as jy nie direk vlieg nie, maar via Dubai of Frankfurt, as voorbeeld.
Vir die Kapenaars is daar ook 'n wye verskeidenheid bestemmings om van te kies. Hierdie lys is nie volledig nie, maar sal vir jou 'n goeie idee gee van watter bestemmings eintlik baie naby is.
Iberia, Virgin Atlantic, British Airways
Gaan spandeer gerus tyd in London om bietjie te delf in die ryk geskiedenis van hierdie eeue oue stad. Vol geprop met museums (wat meestal verniet is), kan jy kies tussen uitspattige moderne uitstallings in die Tate Modern, of die asemrowende portrette in die National Portret Gallery. Daar is uitdagende dans klubs wat jou sal wakker hou vir twee dae en pragtige groen, rustige tuine en outydse kroee om jou tyd mee te verwyl. Ek het self 8 jaar van my lewe spandeer in hierdie wonderlike stad, en dit voel steeds asof daar baie is wat ek gemis het. Vir die wat nou wonder hoekom New York van die lys af verdwyn het, jy kan wel daar uitkom, maar via Johannesburg. King Shaka Lughawe
Daar is nie 'n verskriklike lang lys van direkte, internasionale vlugte vir ons vriende in KZN nie. Julle sal eers Johannesburg toe moet gaan om nou rerig die wereld te gaan sien. Bestemming
Dubai is natuurlik 'n wonderlike plek om te besoek. Duikers sal in die sewende hemel wees en sal ure kan verwyl in die warm waters saam met die reenboog vissies en korale. Die stad selfs is ook uiters aanskoulik, met wolkekrabbers wat letterlik aan die wolke raak (wanneer daar wolke is, dis is mos eintlik woestyn wereld die) en reusagtige winkels met enigiets wat jy soek.
Suid-Afrika mag dalk aan die suidelik puntjie van die magtige Afrika en amper in die middel van nerens wees, maar ons hoef nie te voel asof ons af gesluit is van die wereld nie. In teen deel, met meer gereelde direkte vlugte, raak die wereld al hoe kleiner